CELEX: 62013CN0557
Language: el
Date: 2013-10-29 00:00:00
Title: Υπόθεση C-557/13: Αίτηση προδικαστικής απόφασης, την οποία υπέβαλε το Bundesgerichtshof (Γερμανία) στις 29 Οκτωβρίου 2013 — Hermann Lutz κατά Elke Bäuerle, συνδίκου της πτώχευσης της εταιρίας ECZ Autohandel GmbH

18.1.2014   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 15/9
            
         Αίτηση προδικαστικής απόφασης, την οποία υπέβαλε το Bundesgerichtshof (Γερμανία) στις 29 Οκτωβρίου 2013 — Hermann Lutz κατά Elke Bäuerle, συνδίκου της πτώχευσης της εταιρίας ECZ Autohandel GmbH
   (Υπόθεση C-557/13)
   2014/C 15/12
   Γλώσσα διαδικασίας: η γερμανική
   
      Αιτούν δικαστήριο
   
   Bundesgerichtshof
   
      Διάδικοι στην υπόθεση της κύριας δίκης
   
   
      Εναγόμενος και αναιρεσείων: Hermann Lutz
   
      Ενάγουσα και αναιρεσίβλητη: Elke Bäuerle, σύνδικος της πτώχευσης της εταιρίας ECZ Autohandel GmbH
   
      Προδικαστικά ερωτήματα
   
   
               1)
            
            
               Εφαρμόζεται το άρθρο 13 του κανονισμού (ΕΚ) 1346/2000 του Συμβουλίου, της 29ης Μαΐου 2000, περί των διαδικασιών αφερεγγυότητας (1), στην περίπτωση κατά την οποία η προσβαλλόμενη από τον σύνδικο της πτώχευσης καταβολή ενός ποσού που είχε κατασχεθεί πριν από την έναρξη της διαδικασίας αφερεγγυότητας πραγματοποιήθηκε μετά από την έναρξη της διαδικασίας αυτής;
            
         
               2)
            
            
               Σε περίπτωση καταφατικής απάντησης στο πρώτο ερώτημα: Αφορά η προβλεπόμενη στο άρθρο 13 του κανονισμού 1346/2000 εξαίρεση ακόμη και τις προθεσμίες παραγραφής ή τις αποκλειστικές ή αποσβεστικές προθεσμίες που προβλέπονται από το ουσιαστικό δίκαιο του κράτους στο οποίο η προσβαλλόμενη πράξη παράγει τα αποτελέσματά της (από τη lex causae);
            
         
               3)
            
            
               Σε περίπτωση καταφατικής απάντησης στο δεύτερο ερώτημα: Οι τυπικές προϋποθέσεις για την άσκηση του δικαιώματος που προβλέπεται στο άρθρο 13 του κανονισμού 1346/2000 ρυθμίζονται και αυτές από το ουσιαστικό δίκαιο που διέπει την προσβαλλόμενη πράξη (από τη lex causae) ή από το δίκαιο του κράτους έναρξης της διαδικασίας αφερεγγυότητας (από τη lex fori concursus);
            
         
      (1)  ΕΕ L 160, σ. 1.